দেশের কূটনৈতিক মহল যুযুধান আওয়ামী লীগ ও বিএনপির নেতাদের বারংবার ভারত সফর নিয়ে মনে করছে, এবার হয়তো বাংলাদেশের রাজনীতিতে ভারত বিরোধীতার যুগ শেষ হতে চলেছে। জনগন যে বিষয়টি ভালো ভাবে নিচ্ছেন না তা হয়তো উপলব্ধি করতে পেরেছেন ওপারের রাজনৈতিক নেতৃত্ব। ভারত বিরোধী নয়, বরং সুসম্পর্কই এখন বাংলাদেশের দলগুলোকে নির্বাচনী ফায়দা দেবে এই ধারণা থেকেই নয়াদিল্লির সঙ্গে সম্পর্ক নতুন করে ঝালিয়ে নেওয়ার চেষ্টা লক্ষ করা যাচ্ছে।